‘n Seisoen van Hoop | Boer in Ballingskap
‘n Seisoen van Hoop
Vreemd hoe die lente se ekshibisionistiese kleurespel asof oornag die flussies koue intensiteit van die winter tot vergetelheid verdoem. Hoewel nog nie warm in die ware sin van die woord nie, is die oordeel bloot op grond van die oormaat visuele stimuli, duidelik dat daar geen teken van winter meer te speur is nie.
Gou raak mens vasgevang in die euforie van geur en kleur. Die bloeisels is oral om, die bome spriet groen, die voëls se kwetter uitbundig luid, bont vlinderfladder vang jou oog en die bye sak ywerig op die blomme af.
Die vriesend koue nagte en sub-zero dae is met eens vergete, asof dit nooit was nie. Die vaalbruin verveligheid van die winter landskap is omtower in ‘n palet van nuwe lewe. Die eens, wit-bevrore rivier, vloei en die watervoëls hoef nie meer op die water te loop nie – hulle swem en baljaar ongebonde. Die klank van kabbelende water is skielik helderder as ooit tevore.
As ek aan een gevoel kan dink wat die lente opsom, dan is dit hoop. Dit is wat die lente bring, want lente is die viering van lewe. ‘n Goddelike bewys dat daar altyd weer mooi na die lelik is, hitte na die koue…lewe na die oënskynlike doodsheid van die winter.
In hierdie Paastyd…heel gepas ‘n seisoen van hoop.
← Die Bodhisattva van Medeleye, bontkleur lanterns en ‘n gevoel van vrede
Afrikaans het nog nooit so fantasties geklink nie →
seegogga permalink	April 14, 2011 7:15 nm	Mooi!
Antwoord	boerinballingskap permalink*	April 20, 2011 9:04 nm	🙂 🙂
Antwoord	Son permalink	April 14, 2011 11:41 nm	WoW! Wens dit was lente hier. Nou lê die ellendige nat winter voor 😦
Antwoord	boerinballingskap permalink*	April 20, 2011 9:02 nm	Die Kaapse winter het natuurlik sy eiesoortige bekoring…
Antwoord	ELF permalink	April 15, 2011 5:31 vm	My gunsteling geskenk op jou blog, seisoene! Ons het in die laaste paar jaar heelwat van hulle saam deurgedraf ne? Dankie vir nog n mooi post, dankie vir hoop, dankie vir vriendskap en verstaan. Kon mens vir n beter beloning aan die einde van n Winter gevra het as die Lente?
Antwoord	boerinballingskap permalink*	April 20, 2011 9:03 nm	Dankie, ELF! Sterkte vir jou!
Antwoord	Mefri permalink	April 15, 2011 7:23 vm	BiB, hoe absoluut verruklik‼ Ek sit al ‘n hele rukkie hier met opgehoueasem en staar in rou verwondering na die blommeprag. Hoe lieflik en gepas is die belofte van hoop. Dis lank verby slaaptyd, maar ek is nie ‘n oomblik spyt dat ek kom inloer het nie.
Antwoord	boerinballingskap permalink*	April 20, 2011 9:03 nm	🙂
Antwoord	lanaba permalink	April 17, 2011 9:05 vm	ello wou net inpop en hallo se!
Antwoord	boerinballingskap permalink*	April 20, 2011 9:03 nm	Sjoe, jou lanklaas gesien! Dankie vir die inloer!
Antwoord	Alta van Rooyen permalink	April 21, 2011 6:21 nm	Geseende paasfees! Geniet die lente!
Antwoord	Nikita permalink	April 22, 2011 2:20 vm	Baie mooi en….geluk met jou verjaarsdag van ‘n paar dae gelede!! Jy’s ook doodstil daaroor!! Ek hoop die dag was mooi en dat jy dit geniet het! Als wat mooi is vorentoe!
Antwoord	Thea permalink	April 23, 2011 11:09 nm	Geniet al die lekker wat die lente meebring en ‘n geseënde paastyd vir jou!
Antwoord	Louwie permalink	April 27, 2011 4:12 vm	Baie geluk dan ook met jou verjaarsdag man. Hoop dit was plesierig.
Pragtig mooi daar by julle nou. `n Grys, nat Winter vir ons hier in Gauteng. Tog wonderlik mistig in die oggende. Ek is versot daarop.
Antwoord	attie permalink	April 28, 2011 10:56 nm	Pretoria se winter steek ook nou sy kop uit. Bietjie laat maar geseënde paastyd vir jou ook.
Antwoord	Joh permalink	Mei 3, 2011 2:49 nm	Pragtig! Dankie virrie deel.